Al novembre tornen els concerts del certamen Morvedre Rock
26 d’octubre 2021

![Imagen sin texto alternativo.](/es-va/Actualidad/PublishingImages/Octubre 2021/78 C_morverdrerock.jpg)  
  
  

Tornen els concerts del certamen Morvedre Rock, el concurs de bandes dirigit a grups jóvens del Camp de Morvedre i de la Comunitat Valenciana. Està organitzat per la Asociación Músico-Cultural Klavija, junt amb l’Ajuntament de Sagunt a través del departament de Joventut i Infància. En esta ocasió, tots els concerts tindran lloc en el Casal Jove, a partir de les 19 hores.

Enguany, la convocatòria comença el dissabte 6 de novembre amb la banda local Bendita Locura, un dels grups que té la seua seu d'assajos en el Casal Jove i que alterna el rock urbà amb el rock alternatiu. Un clàssic en anteriors edicions del Morvedre Rock que compartirà escenari amb Briks the Yet, banda de la Vall d'Uixó que mescla ska amb rock i altres sons mestissos i que ve a presentar el seu primer àlbum, _Del Royet_.

La segona data del Morvedre Rock serà el 13 de novembre, amb el músic local Santiago López  i el seu so experimental, i la banda valenciana Kamikaze Paper Planes, grup d’indie rock de la capital que acaba d’estrenar el seu primer EP.

El tancament del Morvedre Rock tindrà lloc el dissabte 4 de desembre amb tres concerts, entre els quals està, el de Javi Cobo, cantautor local que aposta per la rumba i la diversió en les seues actuacions. L’acompanyen en el directe la banda de rock alternatiu valenciana Zhua i el grup Vicky Backstage

Els concerts es realitzaran en el Casal Jove a les 19 h. L'entrada és gratuïta, encara que serà necessari reservar prèviament des de [www.notikumi.com](file://///prn_joseluis/notas/Legislatura 2019-2023/Juventud e Infancia/www.notikumi.com). Després dels concerts, l'organització triarà un grup local i un de la resta de la Comunitat Valenciana, que actuaran en un dels festivals que es realitzen en el nostre municipi.

Per al regidor de Joventut, Guillermo Sampedro, «**l'objectiu de Morvedre Rock és oferir música en directe en condicions de qualitat i potenciar els jóvens grups de música, especialment de la nostra localitat. Des que es va recuperar este concurs de bandes, estem apostant des de la regidoria de Joventut per difondre el treball dels nostres músics locals, donant-los suport i establint un circuit de concerts perquè puguen actuar i es promocionen com a músics i artistes**».

 ​

​

*   [](http://www.facebook.com/sharer.php?u=https://aytosagunto.es/va/actualitat/al-novembre-tornen-els-concerts-del-certamen-morvedre-rock/ "Facebook")
*   [](http://twitter.com/share?url=https://aytosagunto.es/va/actualitat/al-novembre-tornen-els-concerts-del-certamen-morvedre-rock/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/al-novembre-tornen-els-concerts-del-certamen-morvedre-rock/ "Linked In")
*   [](mailto:?body=https://aytosagunto.es/va/actualitat/al-novembre-tornen-els-concerts-del-certamen-morvedre-rock/)